**ה ס כ ם**

**שנערך ונחתם בתל-אביב ביום** \_\_\_\_\_\_\_\_\_

**ב י ן**

**מרכז החישובים הבינאוניברסיטאי**

שכתובתו: בניין הנדסת תוכנה, אוניברסיטת תל אביב, תל אביב 69978

(להלן: "**מחב"א**") **מצד אחד;**

**ל ב י ן**

\_\_\_\_\_\_\_\_\_\_\_\_\_\_\_\_\_\_\_\_\_\_

**ח.פ.\_\_\_\_\_\_\_\_\_\_\_\_\_\_\_\_\_\_\_\_**

שכתובתו:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן: "**הספק**") **מצד שני;**

**הואיל** ומחב"א פרסמה מכרז פומבי מס' 1/2020 לאספקה ותחזוקה של ציוד לשדרוג מערך נתבי תקשורת ברשת אילן-2 (להלן: "**השירות**" ו "**המכרז**"), עבורה ועבור אוניברסיטאות הנכללות בעמותה [להלן: "**המוסדות**"] וכן עבור לקוחות של מחב"א כיום או בעתיד (להלן "**לקוחות מחב"א**" או "**לקוחות**");

**והואיל** ועל סמך הצהרותיו והצעותיו של הספק במסגרת המכרז בחרה מחב"א בהצעתו כהצעה הזוכה במכרז;

**לפיכך, הוצהר, הותנה והוסכם בין הצדדים כדלקמן:**

# מבוא ונספחים

1. המבוא להסכם זה והנספחים לו, לרבות מסמכי המכרז, מהווים חלק בלתי נפרד ממנו.
2. הכותרות להסכם זה נועדו לנוחיות הקורא בלבד ולא יהוו כלי עזר לפרשנות ההסכם.
3. מונחים שהוגדרו במכרז, יהיו תקפים גם להסכם זה, אלא אם כן נקבע או משתמע אחרת בהסכם זה.
4. להסכם זה מצורפים הנספחים הבאים:
5. נספח א' – המכרז על נספחיו ובכלל זה השינויים וההבהרות שניתנו ע"י מחב"א במסגרת הליך ההבהרות למציעים, עובר להגשת הצעות המציעים.
6. נספח ב' - הצעת הספק – לרבות ההבהרות להצעת הספק המצורפות להסכם כנספח ב 1 ומהוות חלק בלתי נפרד מההצעה.
7. נספח ג' - הצהרת סודיות
8. נספח ד' – התמורה הכספית
9. נספח ה' - ערבות ביצוע
10. נספח ו' – אישור חברת ביטוח

כל הנספחים להסכם זה מהווים חלק בלתי נפרד ממנו.

1. מבלי לגרוע מכלליות האמור בס"ק (א), המיצגים והנתונים שמסר הספק בהצעתו וכן התחייבויות הספק במסמכי המכרז מהווים חלק בלתי נפרד מהסכם זה.
2. הסכם זה יפורש, ככל שניתן, באופן המתיישב עם הקבוע במסמכי המכרז. במקרה של סתירה שאינה ניתנת ליישוב – תגברנה הוראות ההסכם.
3. במקרה של סתירה בין הצעת הספק (נספח ב') לבין הוראות הסכם זה או הוראות המכרז (נספח א), יגברו הוראות ההסכם או המכרז.

# התחייבויות והצהרות מחב"א

1. מחב"א מצהירה בזאת כי למיטב ידיעתה אין, במועד החתימה על הסכם זה, כל איסור, הגבלה או מניעה כלשהי להתקשרותה בהסכם זה ולביצוע התחייבויותיה על פיו.
2. מחב"א מתחייבת בזאת לשתף פעולה עם הספק על מנת לאפשר לו לבצע את התחייבויותיו לפי הסכם זה, ובכלל זה לאפשר לו גישה לאתרי העבודה, ולהעמיד לרשותו, בכפוף ובהתאם לאמור במכרז, בהסכם זה ובתוכנית העבודה המאושרת על ידה, את המידע והתמיכה שידרשו לו לשם אספקת השירותים.
3. בכפוף למילוי התחייבויות הספק על פי הסכם זה, מתחייבת מחב"א לשלם לספק את התמורה המגיעה לו על פי הסכם זה, על פי הוראות נספח ד'.
4. מחב"א מתחייבת שלא להעביר, להמחות, להסב ו/או לשעבד לאחר זכויותיה/ חיוביה על פי הסכם זה או כל חלק מהם, אלא אם כן ניתנה הסכמת הספק לכך בכתב ומראש ובהתאם לתנאי ההסכמה. הספק לא יסרב לבקשה כאמור אלא מטעמים סבירים.
5. השימוש בציוד וברישוי המסופק במסגרת הסכם זה כפוף לתנאי רישיון השימוש ללקוחות קצה (EULA) של הציוד הרלוונטי. בשימוש בציוד וברישוי זה, מחב"א נותנת את הסכמתה לתנאי הרישיון האמור.

# התחייבויות והצהרות הספק

1. הספק מצהיר כי למיטב ידיעתו, אין כל איסור, הגבלה או מניעה כלשהי, לרבות מכוח כל דין או הסכם, להתקשרותו בהסכם זה ולביצוע התחייבויותיו על פיו.
2. הספק מצהיר ומאשר בזאת כי הוא חותם על הסכם זה לאחר שבחן היטב את המכרז והבינו, על כל היבטיו, קיבל מנציגי מחב"א את כל ההסברים וההבהרות הנחוצים לו לגיבוש הצעתו והתייחסויותיו על פי הסכם זה, ולא תהא לו כל טענה כלפי מחב"א בקשר עם אי גילוי מספיק או גילוי חסר, טעות או פגם בקשר לנתונים או לעובדות הקשורות במתן השירות.
3. הספק מצהיר ומאשר בזאת כי הוא מודע ומבין כי במסגרת המכרז בו זכה, יתאפשר למחב"א, למוסדות וכן ללקוחות מחב"א, לרכוש באופן ישיר לאורך תקופת ההתקשרות ציוד תקשורת נתבים ומתגים, ממשפחת הנתבים של היצרן הכלולה בהצעת הספק, על בסיס שיעור הנחה קבוע מינימאלי המופיע בהצעת הספק בנספח ב'.
4. הספק מצהיר כי ידוע לו שבהחלטתה להתקשר עמו בהסכם זה הסתמכה מחב"א, על המצגים וההצהרות המפורטים בהצעתו ובהסכם זה על נספחיו, ואם תימצא הצהרה מהותית מהצהרותיו כבלתי נכונה, יחשב הדבר כהפרה יסודית של הסכם זה על ידי הספק.
5. הספק מצהיר כי הוא בעל הידע, הניסיון, המומחיות, המיומנות המקצועית, הכישורים, היכולת, המשאבים המקצועיים, כוח האדם, הכלים והאמצעים הנדרשים לביצוע התחייבויותיו על פי הסכם זה, והוא מתחייב כי כך יהיה במהלך כל תקופת/ות ההתקשרות.
6. הספק מתחייב למלא בקפידה אחר כל הוראות הסכם זה, וכן אחר הוראות המכרז המצורף כנספח להסכם זה, ולספק למחב"א את סל המוצרים והשירותים הנדרשים בהסכם זה ומפורטים במסמכי המכרז ובהצעת הספק, וזאת ברמת זמינות ואיכות גבוהה, כמפורט בנספח א'.
7. הספק מתחייב לעשות את כל ההכנות והסידורים הדרושים כפי שפורטו במכרז, לביצוע השירות הנדרש.
8. הספק מתחייב למלא אחר כל ההוראות, התואמות את המכרז, שיינתנו לו על ידי מחב"א או מי שזו תמנה לצורך כך בכל הנוגע לביצוע השירותים נשוא הסכם זה.
9. הספק מתחייב לפעול בהתאם להנחיות ובשיתוף פעולה ותיאום מלא עם מחב"א וכל מי שיפעל בעניין מטעמה, לרבות ובמיוחד עם יועצים וספקים אחרים המספקים שירותים נוספים הנוגעים למערכות מחשב, חומרה או תכנה.
10. הספק מתחייב שלא להעביר, להמחות, להסב ו/או לשעבד לאחר זכויותיו/חיוביו על פי הסכם זה או כל חלק מהם, אלא אם כן ניתנה הסכמת מחב"א לכך בכתב ומראש ובהתאם לתנאי ההסכמה. מחב"א לא תסרב לבקשה כאמור אלא מטעמים סבירים. האמור בסעיף זה לא יחול על הפעלת קבלני משנה או עובדים אחרים שהוגדרו מראש בהצעת הספק, או שמחב"א אישרה את העסקתם מראש ובכתב.
11. הספק מתחייב ומצהיר, כי בכל מקרה של הפסקת ההתקשרות על פי הסכם זה, מכל סיבה או נסיבה שהן, ישתף פעולה ככל שיידרש על מנת לאפשר למחב"א המשך קבלת שירותים כראוי וזאת, בין היתר, על ידי העברה מסודרת ויעילה של כל הנתונים, התוכניות והתיעוד שבאחזקתו, וכן על ידי סיוע ככל שיידרש בהעברת הסכמים עם יצרן הציוד וקבלני משנה, הכול בהתאם לסעיף 14 להלן – סיום התקשרות והיפרדות, לתנאי המכרז ולהנחיות מחב"א.
12. הספק מתחייב למלא אחר הוראות כל דין במהלך ובקשר לשירותים.
13. הספק מצהיר ומתחייב כי יש ויהיו בידיו במהלך תקופת ההתקשרות כל האמצעים, האישורים, ההרשאות, הרישיונות וזכויות הקניין הרוחני, הנדרשים לביצוע התחייבויותיו על פי ההסכם ועל פי דין, לרבות אלו שהיוו תנאי לזכייתו במכרז, ואם יידרשו נוספים הוא יפעל על חשבונו לקבלתם. כמו כן, הספק מצהיר ומתחייב כי למיטב ידיעתו אין בביצוע ההסכם על ידו כדי להפר זכויות של צד שלישי, לרבות זכויות קניין רוחני והוא לא ישתמש בתוכנות, יצירות, מידע או נתונים באופן שיהווה הפרת זכויות כאמור.

# תקופת ההתקשרות ושלביה

## משך תקופת ההתקשרות

1. ההתקשרות על פי הסכם זה היא למשך שמונה (8) שנים מיום חתימת הצדדים על ההסכם החל ביום \_\_\_\_\_\_\_\_\_ וכלה ביום \_\_\_\_\_\_\_\_\_\_\_ (להלן "**תקופת ההתקשרות**").

## פרויקט הקמה

1. עם חתימת מורשי החתימה מטעם הצדדים על הסכם זה, יספק הספק למוסדות את כל הנתבים הנדרשים (בתצורתם הסופית) ויתקין אותם וזאת בתוך 120 יום ממועד החתימה.
2. פרויקט אספקת והתקנת הנתבים יעשה בהתאם להוראות שבמסמכי המכרז המפרטות את המועדים, הצורה, האופן, ההנחיה והפיקוח המתייחסים לביצוע פרויקט זה ובכלל זאת, אך מבלי לגרוע מכלליות האמור לעיל, ההוראות הנוגעות לוועדות ההיגוי, התיאומים עם כל אחד מהמוסדות, אי פגיעה בתפעול השוטף במוסדות, הפיצוי בגין איחורים, מבחני הקבלה, ההדרכה וכל יתר ההוראות המפורטות שם.

## תקופת מתן שירותים שוטפים

1. תקופת השירות למערכת מטעם היצרן תחל ממועד האספקה של הנתבים על ידי הספק אל המזמין.
2. תקופת מתן שירותים שוטפים תחל עם סיומם המוצלח של מבחני הקבלה בתום פרויקט ההקמה ותימשך עד תום תקופת ההתקשרות. בתקופה זו על הספק לבצע את מכלול השירותים השוטפים המתוארים במכרז ובהתאם לאיכות הנדרשת של השירותים עפ"י הקבוע בהסכם ובמכרז.

# השירותים הנדרשים

1. מעבר לפרויקט הקמה המוזכר בסעיף 4.2 לעיל, הספק יהיה אחראי לספק, משך כל תקופת ההתקשרות את השירותים המפורטים במסמכי המכרז, שעיקרם: תחזוקת יצרן, תחזוקת ספק, תחזוקה מונעת, שמירת מלאי חלפים ותיעוד תקלות.
2. מודגש שלמרות שההתקשרות החוזית הינה בין הספק לבין מחב"א, הרי שאספקת השירותים תבוצע בהתאם לצורך גם ישירות על ידי הספק למוסדות ולקוחות מחב"א, שיעמדו בקשר ישיר עם הספק בכל הנוגע לאספקת וקבלת השירותים.

# איכות השירות

1. הספק מתחייב להעניק שירותי תמיכה למחב"א, למוסדות וללקוחות, בהתאם לחלון השירות שנקבע במכרז. מוקד השירות של הספק ינהל מעקב ורישום פניות לקוחות ונתוני תמיכה, על גבי מערכת ממוחשבת מתאימה. הספק ימציא למחב"א דוח סטטוס תקלות אחת לחודש.
2. מתחילת תקופת מתן השירותים השוטפים הם יבוצעו בהתאם לרמת השירות הנדרשת במכרז ועל הספק לדווח למחב"א, למוסדות וללקוחות את תוצאות רמת השירות בפועל, ולשלם למחב"א את הפיצויים המוסכמים החלים בגין הפרת רמת השירות הנדרשת. יובהר כי לא ישולם יותר מפיצוי אחד עבור אותה הפרת רמת שירות.
3. בכל הנוגע לשירותים לגביהם לא מצוינות רמות שירות ב- SLA, הם יסופקו – מתחילת תקופת מתן השירות - ברמות שירות שלא תפחתנה מרמת השירות הגבוהה המקובלת בשוק.
4. מוסכם בזאת כי סך הפיצוי המוסכם שיושת על הספק בשנה נתונה בגין סעיפי הפיצוי המוסכם המצוינים בהסכם זה, יהיה מוגבל לעד 7% מסכום התמורה של אותה שנה.
5. מוסכם בזאת מפורשות כי אם יסתבר שלצורך עמידה באיכות השירות ו/או ברמות השירות המפורטות ב- SLA יידרש הספק להוסיף אמצעים ו/או כוח-אדם ו/או משאבים אחרים כלשהם מעבר לאלה המופיעים בהצעתו, תעשה כל הוספה כאמור על חשבונו וללא כל תוספת כספית לתמורה השוטפת.
6. הספק לא יהא אחראי לאי עמידה ברמת שירות נדרשת אם זו נגרמה כתוצאה ישירה ממעשה או מחדל של מחב"א או מי מטעם המוסדות או הלקוחות, או מפעילויות לא מורשות ע"י צד ג' שאינו באחריות הספק או כוח עליון.
7. בכל מקרה בו צופה הספק כי הוא עלול לחרוג מרמות השירות ו/או מלוחות הזמנים הקבועים במכרז או בהצעתו או אלה שסוכמו בין הצדדים, בין אם בשל מעשה או מחדל שלו ובין אם לאו, יודיע על כך מראש וללא דיחוי למחב"א ויציג בפני מחב"א את הצעדים והאמצעים שבכוונתו לנקוט כדי למנוע או לצמצם את החריגה הצפויה.
8. מבלי לגרוע מכל זכות העומדת למחב"א על פי הסכם זה או על פי כל דין, אם תתריע מחב"א בפני הספק כי הוא חרג, או צפוי לחרוג, מחובותיו לפי הסכם זה, יפעל הספק באופן מידי ורצוף לתיקון החריגה או לצמצומה או למניעתה, הכול לפי העניין, ככל שתהא חריגה כאמור, ויספק על חשבונו, בנסיבות העניין, את האמצעים, כוח-אדם והמשאבים הנדרשים לשם כך.
9. מובהר כי למחב"א בלבד תהא הסמכות לאשר עמידה של הספק ברמות השירות ו/או במטלות ו/או באבני דרך שיקבעו על ידי הצדדים.
10. מחב"א תהא רשאית לעדכן מעת לעת בתאום מראש עם הספק את רמות השירות המפורטות ב- SLA ובכלל זה לשפרן. השינויים שיחולו בתמורה השוטפת כתוצאה מהעדכון הנזכר, ככל שיידרשו בנסיבות העניין, יקבעו בהסכמה בין הצדדים, בכפוף להוכחה שתוצג ע"י הספק שהעדכון מצריך תוספת משאבים.

# כוח אדם ושינויים

1. הספק מתחייב להעמיד לרשות מחב"א המוסדות והלקוחות, לאורך כל תקופת ההסכם, כוח אדם מהימן, מקצועי, מיומן, בעל ידע וניסיון ובעל יכולת וכישורים לבצע את הנדרש בהסכם זה ובמכרז, ובהיקף הנדרש.
2. כוח אדם יכלול לפחות: מנהל פעילות וארכיטקט, עפ"י הנדרש בסעיף 4.5 של המכרז (להלן "**מבצעי** **השירותים**") וכן מוקד תמיכה.
3. הספק ידאג להכשרת מבצעי השירותים ואנשי מוקד התמיכה, ככל שיידרש, באמצעות הדרכות, קורסים, סדנאות, רענונים, ימי עיון וחומר לימודי, על מנת להבטיח ולשמר את יכולתו לספק בפועל למחב"א וללקוחותיה את השירותים כנדרש על פי הסכם זה. היה ויחסר לספק ידע כלשהו ו/או מומחים, הדרושים לביצוע השירותים, מתחייב הספק להשלים את החסר על ידי צרוף מומחים מתאימים, באישור מחב"א מראש ובכתב.
4. מחב"א רשאית לבקש מהספק להחליף מי ממבצעי השירותים לפי שיקול דעתה המוחלט והבלעדי. בקשה להחלפה כאמור תעשה בהודעה בכתב. על הספק לבצע החלפה כאמור תוך 60 יום ממועד קבלת דרישת מחב"א, וזאת לאחר קבלת אישור מחב"א בכתב לעובדים המחליפים, ובאופן שהדבר לא יפגע במתן השירותים למחב"א. מחב"א לא תסרב לאשר עובדים אלא מטעמים סבירים בלבד.
5. מינוי או החלפה של כל עובד ממבצעי השירותים ביוזמת הספק, מותנה באישור מראש ובכתב ממחב"א. במקרה של עזיבת עובד שלא ביוזמת הספק, על הספק להודיע על כך למחב"א בכתב ומיד עם היוודע לו הדבר. בכל מקרה, על העובד המחליף לעמוד באותם קריטריונים כמו העובד המוחלף ולעבור אותם תהליכי סינון, מיון ואישור. למחב"א שמורה הזכות שלא לאשר את המחליף, ככל שמצאה לנכון לעשות כך, והחלטה כאמור תהא מנומקת.

# יחסי הצדדים

1. למען הסר ספק מוצהר ומוסכם בזה על הצדדים כי הספק פועל במסגרת הסכם זה כקבלן עצמאי בלבד, ובשום מקרה לא יתקיימו יחסי עובד ומעביד בין מחב"א לבין הספק או מי מעובדיו ו/או מי משלוחיו.
2. לספק ולמבצעי השירותים בביצוע הסכם זה, לא יהיו זכויות של עובד המועסק על ידי מחב"א או מי מהמוסדות או מלקוחות מחב"א, והם לא יהיו זכאים לכל תשלום, פיצוי או הטבה אחרת בקשר עם ביצוע הסכם זה או סיומו, מעבר לאמור בהסכם זה.
3. על הספק בלבד יחולו המסים ותשלומי החובה האחרים בין אלה החלים על בעל עסק ובין אלה שמעביד חייב לשלם ביחס לעובדיו ובהתאם לדין ולנוהג, לרבות תשלומים לביטוח לאומי ויתר הזכויות הסוציאליות, והספק בלבד יהיה אחראי לכל תביעה של עובד מעובדיו הנובעת מיחסי עבודה שביניהם. הוראה זו תחול בהתאמה גם על קבלני המשנה של הספק ככל שתאושר העסקתם ע"י מחב"א.

# שמירת סודיות

1. הספק מתחייב לשמור בסודיות מוחלטת ולא להעביר, לא למסור ולא להביא לידיעת כל אדם כל מידע הנוגע למחב"א, למוסדות וללקוחות מחב"א, לעובדיהם תלמידיהם ולקוחותיהם, שיגיע אליו במהלך ו/או עקב ביצוע הסכם זה וזאת הן בתקופת ההסכם והן במשך 3 שנים לאחר מכן, הכול כאמור בנספח ג' המצורף להסכם זה.
2. הספק מאשר, כי ידוע לו שמידע בגין משתמשי השירות שיועבר אליו בהתאם להסכם הנו מידע המוגן, בין היתר, בהתאם לחוק הגנת הפרטיות, התשמ"א- 1981, והוא מתחייב לשמור בסודיות על כל מידע כאמור ולנקוט באמצעים הנדרשים לשם הבטחת פרטיותם של מי שהמידע מתייחס אליהם, ומתחייב שלא לעשות כל שימוש בנתונים שיקבל אלא לצורך קיום התחייבויותיו על פי הסכם זה בלבד.
3. הספק מתחייב להביא לידיעת מבצעי השירותים מטעמו, בקשר עם הסכם זה, את דבר ההתחייבות לסודיות כאמור לעיל.

# תמורה

1. בגין ביצוע כל התחייבויותיו של הספק על פי הסכם זה ומתן השירותים ברמה האמורה בו, תשלם מחב"א לספק תמורה שתחושב על פי נספח התמורה – נספח ד' – המצ"ב להסכם זה ומהווה חלק בלתי נפרד ממנו (להלן: "**התמורה**") וזאת כנגד דיווחים וחשבונות בגין השירותים שיוכנו ע"י הספק ויוגשו למחב"א.
2. חישוב התמורה בגין מוצרים ושירותים שאושרו ע"י מחב"א יוגש למחב"א אחת לחודש בגין החודש שחלף. חישוב התמורה בגין מוצרים ושירותים ייחודיים למי מהמוסדות או למי מלקוחות מחב"א יוגש ישירות ללקוח המזמין.
3. תנאי התשלום יהיו שוטף + 30 כנגד חשבונית מס כדין שתוצא לאחר אישור הדרישה.
4. חיוב כספי של הספק על ידי מחב"א בגין הפיצויים המוסכמים הנזכרים בסעיף 6 להסכם יהיה על בסיס התנאים המפורטים בסעיף 3 למכרז. מחב"א תהיה רשאית לקזז את סכום הפיצויים המוסכמים מהתמורה שתגיע לספק.
5. יובהר כי מחב"א לא תשלם לספק תשלום כלשהו בגין מתן השירותים, שבוצעו שלא בהתאם להתחייבויות הספק על פי ההסכם.
6. למען הסר ספק מובהר בזאת, כי התמורה הנה סופית וכוללת את כל ההוצאות ו/או התשלומים בגין מתן השירותים וביצוע כל התחייבויותיו של הספק על פי ההסכם.

# ערבות ביצוע

1. להבטחת קיום התחייבויותיו לפי הסכם זה, ימסור הספק למחב"א, במעמד חתימת ההסכם וכתנאי לתוקפו, ערבות אוטונומית בלתי מותנית, בתנאים ובנוסח המצורף כנספח ה' להסכם, בהיקף של 100,000 ₪ (מאה אלף ₪), כשהיא חתומה על ידי בנק או חברת ביטוח מורשית כדין (להלן: "**ערבות הביצוע**"). שם המבקש בערבות הביצוע יהיה שם הספק. ערבות הביצוע תוצמד ל- 75% מעליית מדד המחירים לצרכן אחת לשנה מהמועד האחרון להגשת הצעות.
2. ערבות הביצוע תעמוד בתוקף החל ממועד חתימת ההסכם על ידי מחב"א ועד תום 3 חודשים מסיום תקופת ההתקשרות. הספק יאריך מזמן לזמן את תוקפה של ערבות הביצוע, במידת הצורך. אי-הארכת ערבות הביצוע תהווה הפרה יסודית של ההסכם היוצרת עילה לחילוט הערבות.
3. ערבות הביצוע תימסר לידי מחב"א בטרם החתימה על ההסכם ומסירתה מהווה תנאי מוקדם לכניסת ההסכם לתוקף.
4. מחב"א תהיה רשאית, לפי שיקול דעתה המוחלט והבלעדי, לחלט את סכום הערבות, כולו או חלקו, אם הספק יפר תנאי מתנאי ההסכם, וכן בכל מקרה בו רשאית מחב"א על פי ההסכם לגבות תשלום, פיצוי או שיפוי מהספק. מחב"א תחלט את הערבות לאחר שתיתן לספק הודעה בכתב לפחות 14 (ארבעה עשר) ימים מראש.
5. חילטה מחב"א את ערבות הביצוע, כולה או חלקה, ימציא הספק למחב"א ערבות חדשה לתקופה, בסכום שחולט ובתנאים זהים לערבות המקורית, תוך 7 (שבעה) ימים מיום חילוטה של הערבות.בכל מקרה ו/או מצב כל סכום שיחולט מתוך הערבות יובא בחשבון ויוגבל לתקרת החבות הקבועה בסעיף 12 להסכם זה.
6. במתן ערבות הביצוע או בחילוטה אין כדי לגרוע מהתחייבויותיו של הספק או מזכויותיה של מחב"א או מסעדים אחרים הנתונים לה, על פי ההסכם ועל פי דין.ככל שמחב"א תתבע את הספק בגין נזק שנגרם לה, ינוכה כל סכום ערבות שיחולט מסכום בגין נזק כאמור שיחויב הספק לשלם, ככל שיחויב, באופן שלא ייווצר כפל פיצוי.
7. למען הסר ספק, אין בחילוט הערבות כדי לשחרר את הספק מקיום מלוא התחייבויותיו על-פי ההסכם, בהתאם למפורט בהצעתו או על פי דין.
8. כל ההוצאות הכרוכות בערבות הביצוע, לרבות הוצאתה, הארכת תוקפה, גבייתה או חידושה, יחולו על הספק.

# נזיקין ואחריות

1. הספק מתחייב בזאת להיות אחראי באופן בלעדי, לכל נזק ישיר שיגרם למחב"א ו/או למוסדות ו/או ללקוחות מחב"א (להלן "**גורמים** **ניזוקים**") כתוצאה ממעשה ו/או מחדל רשלניים שלו או של מי מעובדיו ו/או של מי משלוחיו לרבות, אך מבלי לגרוע מכלליות האמור לעיל, כתוצאה מרשלנות מקצועית, שנגרמו עקב ו/או תוך כדי ביצוע השירותים לפי הסכם זה. הספק ישפה את מחב"א בגין כל סכום שיפסק כנגדה בפסק דין חלוט שעילתו בתביעה שיגיש נגדה גורם ניזוק בגין נזקים שיגרמו על ידי הספק, עובדיו ומי מטעמו כאמור, בתנאים ובכפוף לאמור בסעיף 12 ד' להלן.
2. הספק יפצה את הגורם הניזוק בגין נזקים ישירים באחריות הספק כאמור בסעיף 12 א' לעיל, והוצאות סבירות הקשורות בנזקים אלה, וישפה אותם בגין כל סכום ששילמו או חויבו לשלם בגינם, לרבות הוצאות סבירות בגין משפט ושכ"ט עו"ד, וזאת עד לסך התמורה ששולמה לספק בפועל ב-12 החודשים שקדמו לאירוע הנזק והכל בתנאים ובכפוף לאמור בסעיף 12 ד' להלן. קרה הנזק במהלך 12 חודשי העבודה הראשונים, תוגדל התמורה ששולמה בפועל באופן יחסי כך שתשקף 12 חודשי פעילות.

מובהר בזאת כי הגבלת האחריות דלעיל לא תחול על:

1. נזקים לגוף ו/או נזקים לרכוש מוחשי;
2. נזקים שייגרמו על ידי מעשה או מחדל, טעות או השמטה שנעשו במתכוון ע"י הספק ו/או עובדיו ו/או שלוחיו;
3. מעשה או מחדל, טעות או השמטה שנעשו שלא לצורך ביצוע העבודות נשוא הסכם זה;
4. הפרת חובת סודיות ו/או הפרת זכויות יוצרים על ידי הספק ו/או עובדיו ו/או שלוחיו;
5. גניבה ו/או הפרת חובת נאמנות על ידי הספק ו/או עובדיו ו/או שלוחיו;
6. תשלומים לצד שלישי הנדונים בסעיף 12 ה' להלן.
7. התחייבות הספק לפיצוי הגורמים הניזוקים ולשיפוי מחב"א בגין תביעות שיוגשו נגדה, כמפורט בסעיף 12 א' לעיל, בגין נזקים ישירים שיגרמו הספק, עובדיו ומי מטעמו עקב ביצוע רשלני של השירותים לפי הסכם זה, מותנית בכך שמחב"א תיידע את הספק על כל דרישה או תביעה כאמור מייד עם קבלתם, ובכך שמחב"א תמסור את המידע הקיים אצלה שידרוש הספק באופן סביר, תעביר את ניהול ההגנה בתביעה לספק ותשתף עמו פעולה באופן סביר לצורך התגוננות מפניה. מחב"א לא תתפשר בכל תביעה כאמור ללא הסכמת הספק מראש ובכתב.

בכל מקרה הספק אינו אחראי בגין תביעות המבוססות על מוצרים שאינם מוצרי הספק, פרטים שלא סופקו על ידי הספק או כל הפרה של חוק או של זכויות צד שלישי שנגרמה על ידי תוכן או על ידי תוצרים, עיצובים, מפרטים של מחב"א או על ידי שימוש בגרסה או מהדורה לא עדכנית של מוצר הספק כאשר ניתן היה למנוע את תביעת ההפרה באמצעות שימוש בגרסה או מהדורה עדכנית. למען הסר ספק מובהר בזה כי מוצרי הספק כוללים את מוצרי ספקי המשנה מטעמו.

1. הספק מתחייב לשפות את הגורמים הניזוקים, בהתאם ובכפוף לתנאים המפורטים בסעיף 12.ג. לעיל, בגין כל סכום בו יחויבו מי מהגורמים הניזוקים בהתאם לפסק דין חלוט בתביעה שעילתה במעשה או מחדל במסגרת מתן השירותים לפי הסכם זה, שתופנה אל מי מהגורמים הניזוקים, בקשר עם מחויבויות הספק על פי הסכם זה או הנובע ממנו, במישרין, לרבות שכר טרחה והוצאות סבירות בקשר עם הליך שהגורמים הניזוקים יהיו צד לו. התחייבות לפי סעיף קטן זה הינה בלתי חוזרת ותעמוד בתוקפה גם לאחר סיום תוקפו של הסכם זה, למשך של 3 שנים. השיפוי יתבצע מיד לאחר קבלת פס"ד חלוט, אלא אם כן ניתנה החלטת ביניים לתשלום ע"י ערכאה שיפוטית שלא עוכב ביצועה, שאז יידרש הספק לשפות את הגורמים הניזוקים מיד עם קבלת ההחלטה, גם אם אינה חלוטה.
2. מחב"א תעביר לידי הספק את ההגנה והספק יגן, על חשבונו, על מחב"א ולקוחותיה מפני כל תביעה לפיה מפרה תוכנה מבין התוכנות הבסיסיות שיותקנו על ידי הספק אצלה, ככל שיהיו כאלו, פטנט ו/או זכויות יוצרים ו/או זכות קניינית ו/או כל זכות אחרת, וכן ישלם את סכומי ההוצאות, הפיצויים ושכר טרחת עורך דין שיפסקו על ידי בית המשפט בתביעות אלה לחובת מחב"א ו/או המוסדות ו/או לקוחות מחב"א ובפסק דין חלוט או הסדר פשרה שיאושר על ידי הצדדים.

חובת הספק לשפות את מחב"א בגין תביעות הנוגעות להפרת פטנט ו/או זכויות יוצרים על ידי השירותים כפופה לתנאים הבאים:

במקרה שהשירותים מפרים, או עלולים להפר, זכויות קניין רוחני של צד שלישי, יהיה הספק רשאי לנקוט באחת מהאפשרויות הבאות:

1. להחליף את הרכיבים המפרים ברכיבים באיכות שאיננה פחותה, שאין בשימוש שלהם משום הפרה;
2. לרכוש עבור מחב"א את הזכות להשתמש ברכיבים אלו.

במקרה שהתקבלה על ידי מחב"א תביעת הפרת פטנט ו/או זכות יוצרים של צד שלישי על ידי שירותי הספק, ישפה הספק את מחב"א בכפוף לתנאים הבאים:

1. מחב"א תודיע לספק בהקדם האפשרי אודות תביעה כאמור, ותאפשר לו להתגונן מפניה;
2. ההגנה תנוהל באופן בלעדי על ידי הספק ומחב"א תשתף פעולה עם הספק בהגנה מפני התביעה, על חשבון הספק;
3. חובת שיפוי תהיה אך ורק כנגד פסק דין שלא עוכב ביצועו או הסכם פשרה שקיבל את הסכמת הספק מראש.

מובהר כי הספק אינו אחראי להפרת זכויות קניין רוחני של צד שלישי בנסיבות הבאות:

1. ההפרה נובעת ממוצרים שאינם מוצרים ו/או מרכיבים שסופקו על ידי הספק;
2. ההפרה נובעת משימוש על ידי מחב"א בניגוד להוראות השימוש של הספק או יצרן הציוד או כל שינוי או מודיפיקציה שבוצעה על ידי מחב"א או מי מטעמה או ע"י צד שלישי אחר שאינו הספק בשירותים או בציוד ו/או שימוש בגרסה לא עדכנית של מוצר הספק;
3. הספק הודיע למחב"א על שינויים, עדכונים או שדרוגים שיש לבצע בשירותים או בציוד ומחב"א נמנעה מלבצע שינויים אלו.

האמור לעיל קובע את מלוא החבות המוטלת על הספק במקרה של תביעות שעילתן הפרת זכויות קניין רוחני.

1. עם היוודע למי מהגורמים הניזוקים על תביעה או דרישה או טענה כנגדו כאמור לעיל, תמסור מחב"א מיידית הודעה על כך לספק. מחב"א מתחייבת להודיע לספק על קרות הנזק ו/או על כל תביעה שהספק אחראי לה כאמור, סמוך לאחר שייודע לה על נזק או תביעה כאמור.
2. אף צד לא יישא באחריות לאי ביצוע התחייבות או עיכוב עקב גורם שאינו בשליטתו והוא לא יכול היה למנוע אותו.

# ביטוח

1. הספק מתחייב בזה לערוך על חשבונו כיסוי ביטוחי בהתאם למפורט בהמשך סעיף זה ע"י מבטח מורשה בישראל.
2. מבלי לפגוע בכלליות האמור לעיל, תכלול הפוליסה האמורה את הסעיפים הבאים:
3. ביטוח חבות מעבידים
4. ביטוח חבות הספק על פי פקודת הנזיקין [נוסח חדש] ו/או חוק האחריות למוצרים פגומים, התש"ם – 1980 כלפי עובדיו בביטוח חבות מעבידים בכל תחומי מדינת ישראל והשטחים המוחזקים;
5. גבולות האחריות 20,000,000 ₪ לעובד, למקרה ולתקופת הביטוח.
6. הביטוח יורחב לשפות את מחב"א, היה ונטען לעניין קרות תאונת עבודה/ מחלת מקצוע כלשהי כי הם נושאים בחבות מעביד כלשהם כלפי מי מעובדי הספק.
7. ביטוח אחריות צד שלישי
8. המבטח את אחריותו החוקית של הספק בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים;
9. גבול אחריות למקרה לתקופת הביטוח בסך 4,000,000 ₪;
10. בפוליסה ייכלל סעיף אחריות צולבת – ;Cross Liability
11. רכוש מחב"א ולקוחותיה ייחשב רכוש צד שלישי (למעט רכוש עליו פועלים במישרין);
12. הביטוח יורחב לשפות את מחב"א ככל שייחשבו אחראים למעשי ו/או מחדלי הספק וכל הפועלים מטעמו.
13. ביטוח אחריות מקצועית וחבות מוצר בפוליסה משולבת או פוליסות נפרדות
14. המבטח את אחריותו החוקית של הספק בביטוח אחריות מקצועית וחבות מוצר בפוליסה משולבת;
15. הפוליסה תכסה אחריות על פי דין לנזקים בגין הפרת חובה מקצועית ו/או כשל במוצר שיסופק ע"י הספק ו/או חבותם המקצועית של עובדיו ואשר אירע כתוצאה ממעשה, רשלנות, לרבות מחדל ע"י הספק ו/או עובדיו.
16. הביטוח יורחב לשפות את מחב"א ככל שיחשבו אחראים למעשה ו/או מחדלי הספק וכל הפועלים מטעמו.
17. גבול האחריות למקרה ולתקופה בסך- 2,00,000 ₪;
18. הכיסוי על פי הפוליסה יורחב לכלול את ההרחבות הבאות:

* מרמה ואי יושר של עובדים;
* אחריות צולבת;
* הארכת תקופת הגילוי ל- 6 חודשים, בתנאי כי לא נערך על ידי הספק ביטוח חלופי בעל כיסוי מקביל למתחייב מסעיף זה ;
* אובדן מסמכים, לרבות אובדן השימוש ו/או עיכוב בעקבות מקרה ביטוח מכוסה.

1. ביטוח אש מורחב לרכושו של הספק בחצרי מחב"א ולקוחותיה. לספק זכות שלא לערוך ביטוח זה במלואו או בחלקו בכפוף למתן פטור מאחריות למזמין.
2. בפוליסת הביטוח יכללו התנאים הבאים:
3. בכל מקרה של צמצום או ביטול הביטוח במהלך תקופת הביטוח ע"י אחד הצדדים לא יהיה להם כל תוקף אלא אם ניתנה על כך הודעה מפורשת של 30 יום במכתב רשום למחב"א.
4. ביחס לביטוח הרכוש וביטוח חבות מעבידים בלבד, המבטח מוותר על כל זכות תחלוף כלפי מחב"א, ובלבד שהוויתור לא יחול לטובת מי שגרם לנזק מתוך כוונת זדון.
5. הספק לבדו אחראי כלפי המבטח לתשלום הפרמיה עבור הפוליסות ולמילוי כל החובות המוטלות על המבוטח על פי תנאי הפוליסה.
6. ההשתתפות העצמית הנקובה בפוליסה תחול בלעדית על הספק.
7. כל סעיף בפוליסה המפורטות לעיל המפקיע או מקטין בדרך כלשהי את אחריות המבטח כאשר קיים ביטוח אחר, לא יופעל כלפי מחב"א, והביטוח הוא בחזקת ביטוח ראשוני המזכה במלוא הזכויות על פי הביטוח.

העתק אישור המבטח על ביצוע הביטוחים כאמור לעיל מצורף לחוזה זה כחלק בלתי נפרד ממנו ומסומן נספח ו'.

אי המצאה של אישור ביטוח כאמור לעיל לא תחשב להפרה יסודית אלא לאחר 14 ימים ממתן הודעה לספק על ידי מחב"א.

סעיף זה הינו מעיקרי ההתקשרות, והפרתו תיחשב כהפרה יסודית של החוזה.

# סיום ההתקשרות והיפרדות

1. למחב"א שמורה הזכות להפסקה יזומה של ההתקשרות בכל עת ומכל סיבה שהיא, לרבות - אך מבלי לגרוע מכלליות האמור לעיל – מטעמי נוחיות, בהתראה מראש ובכתב של 3 חודשים לפחות, הכול בהתאם לאמור בסעיף ההיפרדות סעיף 4.6 של המכרז. אין באמור בכדי לגרוע מהאפשרויות להפסקת ההתקשרות מחמת יתר העילות הקבועות במכרז ו/או בהסכם זה.
2. בנוסף לזכות הפסקת ההתקשרות האמורה לעיל, רשאית מחב"א להביא להפסקת ההסכם, ללא הודעה מוקדמת, עקב כל אחת מן העילות שלהלן:
3. בכל מקרה שהספק הפר הסכם זה הפרה יסודית ולא תיקן את ההפרה בתוך שלושים (30) יום ממועד ההודעה בכתב על ההפרה.

מבלי לגרוע מכלליות האמור, רשאית מחב"א לראות בכל אחד מאלה הפרה יסודית:

1. הפרה של אחד הסעיפים הבאים: 3, 4, 6, 7, 9, 11, 12
2. אם יוצא צו פירוק נגד הספק, או שהוא קיבל החלטה על פירוק מרצון, או הוצא נגדו צו כינוס נכסים, או שמונה כונס נכסים זמני או קבוע לרכושו או לחלק ממנו, או מונה לו מפרק או מפרק זמני או נאמן, או שהספק נכנס להליכי הסדר עם נושיו, בין אם במסגרת הקפאת הליכים ובין אם לאו, והכול במידה שההליך שחל כאמור, לא בוטל בתוך ארבעים וחמישה (45) יום ממועד הוצאתו.
3. אם יוטל עיקול על רכוש הספק, כולו או מקצתו, או תבוצע פעולה כלשהי לגבי הרכוש, באופן המונע או עלול למנוע מבעדו את ביצוע התחייבויותיו על פי הסכם זה, כולן או חלקן, ואלה לא בוטלו בתוך ארבעים וחמישה (45) יום ממועד נקיטתם.
4. במידה וחל שינוי משמעותי במבנה הארגוני של הספק או בשליטה בו או במבנה אחזקותיו ולא דווח על כך מראש למחב"א, או במידה וחל שינוי מהותי בפעילותו העסקית אשר יש בו, לפי שיקול דעתה הסביר של מחב"א, כדי לפגוע בביצוע התחייבויותיו של הספק כאמור בהסכם זה, כולן או חלקן, בכפוף למתן זכות טיעון לספק לפני קבלת החלטה.
5. הספק ו/או מי מבעלי השליטה בו, הורשע בעבירה פלילית שיש עמה קלון.
6. אם ימצא כי הספק הטעה את ועדת המכרזים של מחב"א.
7. בכל מקרה שהספק הפר הסכם זה הפרה שאיננה הפרה יסודית ולא תיקן את ההפרה בתוך פרק הזמן הסביר בנסיבות העניין בו נדרש על ידי מחב"א לעשות כן. יובהר כי פרק הזמן הסביר ייקבע עפ"י שיקול דעת מחב"א.
8. בכל מקרה בו תחליט מחב"א על הפסקת השירות, תשלם מחב"א לספק את התמורה המגיעה לו עבור השירותים שבוצעו עד להפסקת השירות, אולם היא תהיה פטורה מלשלם כל תשלום נוסף או פיצוי וכן תהיה זכאית לקזז כל סכום המגיע לה לפי הסכם זה.
9. הפר הספק הוראה מהוראות הסכם זה, רשאית מחב"א, מבלי לגרוע מכל זכות הקנויה לה בהסכם ועל פי כל דין – ובמיוחד, אך מבלי לגרוע מכלליות האמור לעיל – הזכויות הקנויות לה בסעיף 12 דלעיל, לנקוט באחד או יותר מהצעדים הבאים, זאת לאחר שתיתן לספק הודעה מראש ובכתב ופרק זמן הולם, בהתאם לנסיבות העניין, לתיקון ההפרה:
10. לחייב את הספק בהוצאות סבירות ובפיצוי על נזקים ישירים שנגרמו בפועל למחב"א ו/או למוסדות ו/או ללקוחות מחב"א בגין הפרת ההסכם כאמור ו/או לחלט את הערבות בהתאם להוראות הסכם זה.
11. לבצע בעצמה או באמצעות אחרים את ההתחייבויות המוטלות על הספק על פי הסכם זה וזאת על חשבון הספק, לרבות הפרשי המחיר שיצטרכו מחב"א ו/או לקוחותיה לשלם עקב ההפרה האמורה.
12. כל טענה שתהיה לספק כנגד מחב"א ו/או המוסדות ו/או לקוחות מחב"א לא תהווה עילה לספק להפסקת מתן השירותים.
13. מובהר כי, כל עוד קיים הסכם חתום בין הצדדים, לספק לא תעמוד הזכות להפסקת ההסכם או לביטולו או לאי עמידה בהתחייבויותיו על פי הסכם זה, במקרה בו איחרה מחב"א בתשלום כלשהו המגיע לספק עד ששים יום ממועד התשלום.
14. במקרה של הפסקת ההתקשרות מכל סיבה שהיא, בין אם עקב ביטולה על ידי מחב"א ובין אם עקב סיום תקופת ההסכם, תיכנס לתוקף תקופת ההיפרדות, במהלכה ייושמו וימומשו התהליכים האמורים בסעיף 4.6 במכרז.
15. במקרה של הפסקת ההתקשרות מכל סיבה שהיא, על הספק לשתף פעולה ולבצע את המוטל עליו מכוח הוראות אלה, על מנת להבטיח את רציפות מתן השירותים למחב"א וללקוחותיה, תוך העברת האחריות לביצוע השירותים לידי גורם עליו תחליט מחב"א.
16. עם סיום הסכם זה, מכל סיבה שהיא, מתחייב הספק להעביר לידי מחב"א את כל האמור בסעיף 4.6 של המכרז, לרבות נתונים ותיעוד, אשר שימשו לצורך ביצוע הסכם זה.

# פתרון מחלוקות

1. התגלעה מחלוקת בין הצדדים בכל דבר ועניין הנוגע להסכם זה, ביצועו, פירושו, תוקפו או תחולתו, יפעלו הצדדים בהידברות ביניהם, בתום לב, לשם פתרונה במהירות וביעילות.
2. מחלוקת בין הצדדים שלא תיפתר באופן האמור בסעיף א', תועבר לדיון בישיבה ניהולית עסקית בין הצדדים, שתכלול את נציג הספק, נציג מחב"א ונציג המוסד או הלקוח הרלוונטי למחלוקת. הישיבה תכונס בתוך ארבעה עשר ימי עבודה מהמועד שבו ביקש זאת אחד הצדדים.

מחלוקת שלא נפתרה בישיבה הניהולית עסקית כאמור תועבר – תוך 21 יום מהמועד שיבקש זאת מי מהצדדים - לדיון בפורום משותף למנכ"ל מחב"א, מנכ"ל הספק, ונציג בכיר של המוסד או הלקוח הנוגע בדבר.

1. מובהר כי הספק אינו רשאי שלא לבצע דרישה מקצועית של מחב"א ו/או מי מהמוסדות או הלקוחות, לעכב את ביצועה של דרישה כאמור או לגרום להפסקה ו/או לפגיעה במתן השירותים, עקב מחלוקת בינו לבין מחב"א ו/או מי מהמוסדות או הלקוחות. בכל מקרה של מחלוקת יבצע הספק את דרישת מחב"א ו/או המוסד ו/או לקוח מחב"א, ושאלת התשלום עבור ביצוע הדרישה היא שתעמוד לבחינה.
2. לא יעלה בין הצדדים ליישב מחלוקת באופן האמור בסעיפים א' או ב' לעיל ויזדקקו עקב כך להליכים משפטיים, תהיה סמכות השיפוט המקומית לגבי הסכם זה נתונה לבית המשפט המוסמך בתל-אביב בלבד.

# שונות

1. כל ויתור, ארכה, הנחה או אי מימוש זכות על פי הסכם זה יהיו בתוקף רק אם נעשו במסמך מפורש וחתום על ידי שני הצדדים.
2. הסכם זה – על נספחיו, כולל המכרז והצעת הספק - מבטא את מלוא ההסכמות בין הצדדים בנושאים המוסדרים בו ומבטל כל מסמך, הבנה או הסכמה קודמים, שנעשו בכתב או בעל פה בין הצדדים בנושאים אלה.
3. כל שינוי, תיקון או ויתור בקשר להסכם זה יהיה בר תוקף על פי מסמך בכתב בלבד, ויהיה מוגבל לעניין שלגביו הוא נעשה מלכתחילה.
4. הצדדים מסכימים כי סימני מסחר, המצאות, פטנטים, זכויות יוצרים, סימנים רשומים, מדגמים, שמות מסחריים, הלוגו וכל קניין רוחני אחר, יישאר בבעלותו של מי שיצר או הביא אותו וכי שום הוראה בהסכם זה לא תחשב כמעניקה לצד להסכם, במפורש או במשתמע, כל זכות או רישיון בקניין הרוחני של הצד השני להסכם זה או רשות לעשות שימוש בסימני מסחר של האחר, ללא הסכמה מפורשת מראש ובכתב.
5. הודעות על פי הסכם זה ימסרו בכתב לכתובות הצדדים המפורטות במבוא לו או לכתובות הדואר האלקטרוני של הצדדים. הודעות ייחשבו כאילו נמסרו לנמען ביום המופיע באישור המסירה של הדואר או באישור המסירה של שירות השליחים או באישור על העברה באמצעות פקס או באישור שליחה בדואר אלקטרוני.

**ולראיה באו הצדדים על החתום**

|  |  |  |
| --- | --- | --- |
| תפקיד | מנכ"ל מחב"א | הספק |
| **שם** |  |  |
| **חתימה** |  |  |
| **חותמת** |  |  |

# נספח א' - המכרז על נספחיו

# נספח ב' - הצעת הספק

# נספח ג' - הצהרת סודיות של הספק

הואיל ומרכז החישובים הבינאוניברסיטאי (להלן: "מחב"א") התקשרה עם הספק לאספקה ותחזוקה של ציוד לשדרוג מערך נתבי תקשורת ברשת אילן-2, עבורה ועבור לקוחותיה כמפורט בהסכם שהתחייבות זו הינה נספח לו (להלן: "**השירותים**" ו"**ההסכם**" בהתאמה);

אני הח"מ \_\_\_\_\_\_\_\_\_\_\_, מורשה החתימה של הספק, מתחייב בזאת בשם הספק:

1. בהתחייבות זו:
2. "**מידע**" - כל מידע (information), ידע (know- how), ידיעה, מסמך, תכתובת, תכנית, נתון, מודל, חוות דעת, מסקנה וכל דבר אחר הנוגע לפעילותו העסקית של המזמין ו/או למתן השירותים לפי הסכם זה בין בכתב ובין בע"פ או בכל צורה או דרך של שימור ידיעות בצורה חשמלית או אלקטרונית או אופטית או מגנטית או אחרת, בין שהתגבש לכדי תוצר שימושי ובין שהוא תוצר ביניים במסגרת תהליך הכנת תוצר שימושי.
3. "**סוד מקצועי**" - כל מידע אשר יגיע לידי הספק בקשר למתן השירותים, בין אם נתקבל במהלך מתן השירותים או לאחר מכן, לרבות מידע אשר יימסר ע"י מחב"א או כל גורם מטעמו, או מידע שהכין הספק לצורך קיום התחייבויותיו בהתאם להסכם, ולרבות מידע שהוא סוד מסחרי כמשמעו בחוק עוולות מסחריות, התשנ"ט-1999, אך למעט מידע העונה על לפחות אחד מהתנאים שלהלן:
4. הוא בגדר נחלת הכלל או מידע אשר הפך לנחלת הכלל;
5. יש למוסרו על פי כל דין, לרבות פניה מצד גוף או רשות מוסמכים;
6. הוא היה ידוע לספק קודם לחתימה על ההסכם, שלא עקב הפרה של התחייבות לשמירה על סודיות.
7. מידע אשר הגיע מצד שלישי שלא עקב הפרת חובת סודיות על ידו.
8. לשמור בסודיות גמורה ולא לגלות, להעביר, למסור, להביא לידיעת צד ג' כלשהו או לעשות כל שימוש, בין עצמי ובין ביחד עם או עבור אחרים, בין במישרין ובין בעקיפין, בין בארץ ובין בחו"ל, בכל סוד מקצועי, ללא קבלת הרשאה מוקדמת ומפורשת בכתב מאת מחב"א. למען הסר ספק ומבלי לגרוע מכלליות האמור, התחייבותי זו חלה גם על מידע בנוגע לפעולותיהם של מחב"א ולקוחותיה, עסקיהם, ספקיהם, מצבם, שיטות העבודה הנהוגות אצלם וכיו"ב. הספק יהיה רשאי לשתף במידע סודי עובדים וקבלני משנה הנדרשים לצורך ביצוע ההסכם ובלבד שיעשה כן רק לאחר שיחתמו על הסכם סודיות.
9. להחזיק כל סוד מקצועי במקום מתאים ושמור, באופן ובאמצעים זהים לאלו בהם נוקט הספק לשמירת הסודות המקצועיים שלו, על מנת למנוע מסודות מקצועיים להגיע לידי מי שלא הוסמך לקבלם.
10. לא לעשות כל שימוש בסודות מקצועיים שלא למטרות ביצוע התחייבויותיו של הספק בהתאם להסכם, כולל ביצוע שכפולים, העתקים וכו' שלא למטרות אלה.
11. להחתים כל קבלן משנה או מי שנמנה על צוות הפרויקט ומתן השירותים על טופס הצהרת סודיות מקביל.
12. ידוע לספק כי עפ"י סעיף 118 לחוק העונשין התשל"ז-1977, גילוי מידע כאמור שלא לפי סמכות שבדין, מהווה עבירה פלילית, וכי האיסור המפורט בסעיף חל גם על עובדים של הספק.
13. אין באמור בהתחייבות זו כדי לגרוע מהוראות ההסכם; התחייבות זו באה להוסיף ולא לגרוע על האמור בהסכם.
14. הוראות התחייבות זו, על סעיפיה הקטנים, תמשכנה להיות בתוקף הן בתקופת ההסכם והן במשך 3 שנים לאחר מכן.
15. למונחים בהתחייבות זו תהיה המשמעות שניתנה להם בהסכם, אלא אם הוגדר במפורש אחרת.

**ולראיה באתי על החתום:**

|  |  |  |
| --- | --- | --- |
|  |  |  |
| **תאריך** |  | **חתימה וחותמת הספק** |

# נספח ד' - התמורה הכספית

הצעת מחיר שניתנה ע"י הספק כמענה לפרק 5 למכרז.

# נספח ה' - ערבות ביצוע

שם הבנק/חברת הביטוח \_\_\_\_\_\_\_\_\_\_\_\_\_\_\_\_

מס' הטלפון \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**כתב ערבות**

לכבוד

מחב"א – מרכז החישובים הבינאוניברסיטאי

**הנדון: ערבות מס'**\_\_\_\_\_\_\_\_\_\_\_\_

אנו ערבים בזה כלפיכם לסילוק כל סכום עד לסך \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(במילים \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

שיוצמד ל- 75% מעליית מדד המחירים לצרכן אחת לשנה מתאריך \_\_\_\_\_\_\_\_\_\_ (המועד האחרון להגשת הצעות)

אשר תדרשו מאת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(להלן "החייב") בקשר עם ההסכם לאספקה ותחזוקה של ציוד לשדרוג מערך נתבי תקשורת ברשת אילן-2.

אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כל שהיא שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.

ערבות זו תהיה בתוקף מתאריך \_\_\_\_\_\_\_\_\_\_\_\_\_\_ עד תאריך \_\_\_\_\_\_\_\_\_\_\_\_\_\_\_

דרישה על פי ערבות זו יש להפנות לסניף הבנק/חב' הביטוח שכתובתו \_\_\_\_\_\_\_\_\_\_\_\_\_\_\_\_\_\_. דרישה בפקסימיליה ו/או דוא"ל ו/או מברק, לא תחשב כדרישה לעניין כתב ערבות זה.

ערבות זו אינה ניתנת להעברה או להסבה.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**שם הבנק/חב' הביטוח מס' הבנק ומס' הסניף**

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

**תאריך שם מלא חתימה וחותמת**

# נספח ו' – אישור חברת ביטוח

| אישור קיום ביטוחים | | | תאריך הנפקת האישור (DD/MM/YYYY) |
| --- | --- | --- | --- |
| אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור. | | | |
| מבקש האישור | המבוטח | אופי העסקה | מעמד מבקש האישור |
| מרכז החישובים הבינאוניברסיטאי | שם | **נדל"ן**  **שירותים**  **אספקת מוצרים**  **אחר** **אספקת נתבים ותחזוקתם** | **משכיר**  **שוכר**  **זכיין**  **קבלני משנה**  **מזמין שירותים**  **מזמין מוצרים**  **אחר: \_\_\_\_\_\_** |
|  | ת.ז./ח.פ. |
| מען: בניין הנדסת תוכנה, אוניברסיטת תל אביב, תל אביב 69978 | מען |

| כיסויים | | | | | | | |
| --- | --- | --- | --- | --- | --- | --- | --- |
| סוג הביטוח  חלוקה לפי גבולות אחריות או סכומי ביטוח | מספר הפוליסה | נוסח ומהדורת הפוליסה | תאריך תחילה | תאריך סיום | גבול האחריות/ סכום ביטוח | | כיסויים נוספים בתוקף וביטול חריגים  יש לציין קוד כיסוי בהתאם לנספח X |
| סכום | מטבע |
| רכוש |  |  |  |  |  | ₪ | 309, 328 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| צד ג' |  |  |  |  | 1,000,000 | ₪ | **302**  **321**  **315**  **328**  **329** |
| אחריות מעבידים |  |  |  |  | 20,000,000 | ₪ | **309**  **319**  **328** |
| אחריות מקצועית |  |  |  |  | 1,000,000 | ₪ | **301**  303  328  321  325  332 (6 חודשים) |
| חבות מוצר |  |  |  |  |  |  | 302  304  328  332 (6 חודשים) |
| **פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה המפורטת בנספח** ג'**)\*:** | | | | | | | |
|  | | | | | | | |
| **ביטול/שינוי הפוליסה** | | | | | | | |
| **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 30 יום **לאחר משלוח הודעה למבקש האישור בדבר השינוי או הביטול.** | | | | | | | |
| **חתימת האישור** | | | | | | | |
| **המבטח:** | | | | | | | |